โครงการประชุมประชาคมท้องถิ่นระดับตำบล

**เพื่อจัดทำแผนพัฒนาท้องถิ่น(เพิ่มเติมฉบับที่ 4)**

**องค์การบริหารส่วนตำบลหนองกลางดง อำเภอทัพทัน จังหวัดอุทัยธานี**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ยุทธศาสตร์จังหวัดที่ ๓ ส่งเสริมและพัฒนาคุณภาพชีวิต รวมถึงโครงสร้างพื้นฐานทางกายภาพและสังคม**

 **- ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ ๕ ยุทธศาสตร์การเมือง การบริหาร**

**ยุทธศาสตร์ที่ ๕ การเสริมสร้างธรรมาภิบาล และการบริหารบ้านเมืองที่ดี**

**แผนงานการพัฒนาที่ ๕.๒ ส่งเสริมบทบาทการมีส่วนร่วมของภาคประชาชน**

**หลักการและเหตุผล**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติมฉบับที่ 2 พ.ศ.2559 และแก้ไขเพิ่มเติมฉบับที่ 3 พ.ศ.2561 ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่นให้องค์กรปกครองส่วนท้องถิ่นดำเนินการตามขั้นตอน ดังนี้

 1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

 ๒. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย

 เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชานทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

 ดังนั้น เพื่อให้การปฏิบัติเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น แก้ไขเพิ่มเติมฉบับที่ 2 พ.ศ.2559 และแก้ไขเพิ่มเติมฉบับที่ 3 พ.ศ.2561 องค์การบริหารส่วนตำบลหนองกลางดง จึงได้จัดทำ “**โครงการประชุมประชาคมท้องถิ่นระดับตำบลเพื่อจัดทำแผนพัฒนาท้องถิ่น(เพิ่มเติมฉบับที่ 4)**” ขึ้น เพื่อสร้างกระบวนการมีส่วนร่วมของประชาชน และส่วนราชการที่เกี่ยวข้องในพื้นที่ เป็นการส่งเสริมให้ประชาชนเข้ามามีบทบาทในการพัฒนาตำบลสร้างความเข็มแข็งของชุมชน และเกิดกระบวนการเรียนรู้ร่วมกันทั้งส่วนราชการและภาคประชาชน เพื่อรับฟังปัญหาความต้องการของประชาชนในพื้นที่

**วัตถุประสงค์**

 ๑. เพื่อให้แผนพัฒนาท้องถิ่น เป็นเครื่องมือทางการบริหารและกรอบแนวทางในการดำเนินงานขององค์การบริหารส่วนตำบลหนอกลางดง โดยมุ่งไปสู่การแก้ไขปัญหาความต้องการของประชาชนในท้องถิ่น

 ๒. เพื่อให้ประชาชนมีส่วนร่วมในการกำหนดทิศทางการพัฒนา และเป็นกรอบแนวทางในการดำเนินงานขับเคลื่อนวิสัยทัศน์ขององค์กรไปสู่ความสำเร็จ

 3. เพื่อให้คนในชุมชน และส่วนราชการที่เกี่ยวข้องทราบถึงปัญหาและค้นพบช่องทางในการแก้ไขปัญหาของชุมชนได้อย่างเหมาะสมและครอบคลุม รวมทั้งทราบความต้องการของประชาชนในตำบล

- 2 -

**เป้าหมาย**

 - ส่วนราชการที่เกี่ยวข้อง กำนัน/ผู้ใหญ่บ้าน สมาชิกสภาองค์การบริหารส่วนตำบลหนองกลางดง พร้อมด้วยเครือข่ายองค์กรภาคชุมชน/เอกชน กลุ่มองค์กรต่างๆ จำนวน 120 คน

**ระยะเวลาดำเนินการ**

 **วันศุกร์ที่ 30 พฤศจิกายน 2561** ณ อาคารอเนกประสงค์องค์การบริหารส่วนตำบลหนองกลางดง อำเภอทัพทัน จังหวัดอุทัยธานี

**วิธีดำเนินการ**

 - จัดทำโครงการและขออนุมัติโครงการฯต่อผู้บริหาร

 - ประสานงานกับส่วนราชการที่เกี่ยวข้อง, กำนัน/ผู้ใหญ่บ้าน ทุกหมู่บ้าน สมาชิกสภาองค์การบริหารส่วนตำบลหนองกลางดง พร้อมด้วยเครือข่ายองค์กรภาคชุมชน/เอกชน และกลุ่มองค์กรต่างๆ เพื่อประสาน

วัน เวลา ในการจัดเวทีประชาคมท้องถิ่นระดับตำบล

 - จัดส่งหนังสือเชิญประชุมให้แก่หน่วยงาน และเครือข่าย

 - ดำเนินการจัดประชุมเวทีประชาคมท้องถิ่นระดับตำบล ณ อาคารอเนกประสงค์องค์การบริหารส่วนตำบลหนองกลางดง

**งบประมาณ**

ในการดำเนินงานตามโครงการประชุมประชาคมท้องถิ่นระดับตำบลเพื่อจัดทำแผนพัฒนาท้องถิ่น(เพิ่มเติมฉบับที่ 4) ตั้งจ่ายจากข้อบัญญัติงบประมาณรายจ่ายประจำปี งบประมาณ พ.ศ.๒๕๖2 แผนงานสร้างความเข้มแข็งของชุมชน(๐๐๒๕๐) งานส่งเสริมและสนับสนุนความเข็มแข็งชุมชน(๐๐๒๕๒) งบดำเนินงาน(๕๓๐๐๐๐)ค่าใช้สอย(๕๓๒๐๐๐)รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ(๓๒๐๓๐๐) ค่าใช้จ่ายในการจัดประชุมแผนชุมชน อบต.สัญจร/ อบต.เคลื่อนที่ และจัดประชุมประชาคมแผนต่างๆ ฯลฯ โดยมีค่าใช้จ่าย ดังต่อไปนี้

 1. ค่าป้ายโครงการฯ จำนวน ๑ ป้าย เป็นเงิน 900.- บาท

 2. ค่าอาหาร พร้อมเครื่องดื่ม สำหรับผู้เข้าร่วมโครงการฯ จำนวน 120 คนๆละ 75 บาท

 เป็นเงิน 9,000.- บาท

 **รวมค่าใช้จ่ายทั้งสิ้น 9,9๐๐ บาท (-เก้าพันเก้าร้อยบาทถ้วน-)**

**หมายเหตุ :** ทุกรายการสามารถถัวเฉลี่ยจ่ายได้

**ผู้รับผิดชอบโครงการฯ**

 งานนโยบายและแผน สำนักงานปลัดองค์การบริหารส่วนตำบลหนองกลางดง

**ผลที่คาดว่าจะได้รับ**

 1. ประชาชนในชุมชนและส่วนราชการที่เกี่ยวข้อง ได้แลกเปลี่ยนเรียนรู้ ร่วมกัน และมีส่วนร่วมคิด ร่วมแก้ไขปัญหาของประชาชนในตำบล

 2. ประชาชนได้เห็นโอกาสและข้อจำกัดของชุมชนในการพัฒนาอย่างมีเป้าหมาย

- 3 -

 3. องค์การบริหารส่วนตำบลหนองกลางดงและส่วนราชการ ได้รับทราบถึงปัญหาและค้นพบช่องทางในการแก้ไขปัญหาของชุมชนได้อย่างเหมาะสมและครอบคลุม รวมทั้งทราบความต้องการของประชาชนในตำบล

**ผู้เขียนโครงการ**

 (นางอังศกร บำรุงรัตน์)

 นักวิเคราะห์นโยบายและแผนชำนาญการ

**ผู้เสนอโครงการ**

(นางฉวีวรรณ์ คุ้มภัยเพื่อน)

หัวหน้าสำนักงานปลัด

องค์การบริหารส่วนตำบลหนองกลางดง

**ผู้เห็นชอบโครงการ**

 ว่าที่ร้อยตรี

 (รังสรรค์ ณ น่าน)

 ปลัดองค์การบริหารส่วนตำบลหนองกลางดง

**ผู้อนุมัติโครงการ**

(นายองอาจ เกษศิลป์)

 นายกองค์การบริหารส่วนตำบลหนองกลางดง